อวยพรศรี เชาวลิต

อวยพรศรี เชาวลิต  (เกิด 30 มกราคม พ.ศ. 2508)  เป็นนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดนครศรีธรรมราช สังกัดพรรคภูมิใจไทย อดีตประธานสภาสตรีอำเภอท่าศาลา

 ประวัติ 
อวยพรศรี เกิดเมื่อวันที่ 30 มกราคม พ.ศ. 2508 ที่อำเภอท่าศาลา จังหวัดนครศรีธรรมราช เป็นบุตรนายไพจิตร กับนางผุ้น พิมเสน ด้านครอบครัวสมรสกับนายอภินันท์ เชาวลิต อดีตนายกองค์การบริหารส่วนตำบลท่าศาลา มีบุตร 1 คน

สำเร็จการศึกษาระดับปริญญาตรี คณะบริหารธุรกิจ สาขาบริหารทรัพยากรมนุษย์ จากมหาวิทยาลัยราชภัฏนครศรีธรรมราช และระดับปริญญาโท คณะมนุษยศาสตร์ จากสถาบันเดียวกัน

 การทำงาน 
อวยพรศรี เคยเป็นสมาชิกสภาองค์การบริหารส่วนจังหวัดนครศรีธรรมราช เขตอำเภอท่าศาลา 3 สมัย และเป็นประธานสภาองค์การบริหารส่วนจังหวัดนครศรีธรรมราช ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ได้ลงสมัครรับเลือกตั้งเป็นสมาชิกสภาผู้แทนราษฎรจังหวัดนครศรีธรรมราช เขต 9 สังกัดพรรคประชาธิปัตย์ปชป.เปิดตัว 3 เลือดใหม่"ราชิต-อวยพรศรี-พิทักษ์เดช"ลงส.ส.นครศรีธรรมราชคนเมืองคนนับหมื่นฟังปราศรัย”มาดามเดียร์’ ปลุกเลือด ปชป.นครฯ เลือกคนทำงาน และได้รับเลือกตั้ง
 สมาชิกสภาผู้แทนราษฎร 
อวยพรศรี เชาวลิต ได้รับเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนครศรีธรรมราช สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดนครศรีธรรมราช สังกัดพรรคภูมิใจไทย

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๗, เล่ม ๑๔๑ ตอนพิเศษ ๓ ข หน้า ๘, ๑๓ สิงหาคม ๒๕๖๗

 อ้างอิง 

หมวดหมู่:บุคคลจากอำเภอท่าศาลา
หมวดหมู่:นักการเมืองจากจังหวัดนครศรีธรรมราช
หมวดหมู่:สมาชิกสภาผู้แทนราษฎรจังหวัดนครศรีธรรมราช
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคภูมิใจไทย
หมวดหมู่:บุคคลจากมหาวิทยาลัยราชภัฏนครศรีธรรมราช
หมวดหมู่:ผู้ได้รับเครื่องราชอิสริยาภรณ์ ท.ม.